CELEX: 62009FN0097
Language: mt
Date: 2009-11-16 00:00:00
Title: Kawża F-97/09: Rikors ippreżentat fis- 16 ta’ Novembru 2009 — Taillard vs Il-Parlament

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/81
            
         Rikors ippreżentat fis-16 ta’ Novembru 2009 — Taillard vs Il-Parlament
   (Kawża F-97/09)
   2010/C 24/156
   Lingwa tal-kawża: Il-Franċiż
   
      Partijiet
   
   
      Rikorrenti: Christine Taillard (Thionville, Franza) (rappreżentanti: N. Camboine u C. Lelievre, avukati)
   
      Konvenut: Il-Parlament Ewropew
   
      Suġġett u deskrizzjoni tal-kawża
   
   Minn naħa, l-annullament tad-deċizjoni li permezz tagħha l-Parlament Ewropew iddikjara bħala inammissibbli ċertifikat mediku li jiddikjara l-inkapaċità għax-xogħol tar-rikorrenti u d-deċiżjoni konsegwenti ta’ tnaqqis ta’ jiem ta’ leave. Min-naħa l-oħra, il-kumpens tad-dannu subit mir-rikorrenti.
   
      Talbiet tar-rikorrenti
   
   
               —
            
            
               tiddikjara dan ir-rikors bħala ammissibbli;
            
         
               —
            
            
               tannulla d-deċiżjoni tal-Parlament Ewropew tal-15 ta’ Jannar 2009 li tiddikjara bħala inammissibbli ċertifikat mediku li jiddikjara l-inkapaċità għax-xogħol u d-deċiżjoni konsegwenti ta’ tnaqqis ta’ jiem ta’ leave u, sa fejn ikun hemm bżonn, id-deċiżjoni konfermatorja tal-14 ta’ Awwissu 2009;
            
         
               —
            
            
               tiddikjara lill-Parlament Ewropew responsabbli għad-dannu subit mir-rikorrenti, u għaldaqstant jalloka favur ir-rikorrenti l-ammont ta’ EUR 12 000 bħala kumpens għad-danni jew kwalunkwe somma ikbar li għandha tiġi stabbilita mill-Qorti tal-Prim’Istanza;
            
         
               —
            
            
               tikkundanna lill-Parlament Ewropew għall-ispejjeż.